**AIŠKINAMASIS RAŠTAS**

**SPRENDIMO PROJEKTUI „DĖL SAVIVALDYBĖS GYVENAMŲJŲ PATALPŲ NUOMOS SUTARČIŲ PAKEITIMO, ATNAUJINIMO IR SUDARYMO“**

1. **Sprendimo projekto esmė, tikslai ir uždaviniai.**

Savivaldybės administracijos Socialinio būsto skyrius, išnagrinėjęs savivaldybės administracijoje gautus savivaldybės gyvenamųjų patalpų nuomininkų ar jų šeimų narių prašymus ir dokumentus, parengė sprendimo projektą dėl savivaldybės gyvenamųjų patalpų nuomos sutarčių pakeitimo, atnaujinimo ir sudarymo, kuriuo siūloma:

**1.1. R. U.** pripažinti pirmine savivaldybės gyvenamosios patalpos *(duomenys neskelbiami)*, nuomininke, mirus ankstesniam pirminiam nuomininkui jos tėvui A. U.. Pagal pateiktus iš paslaugų tiekėjų dokumentus už suteiktas komunalines paslaugas bei būsto nuomą pareiškėja skolų neturi.

**1.2. V. R.** pripažinti pirmine savivaldybės gyvenamosios patalpos *(duomenys neskelbiami)*, nuomininke, šeimos nariams susitarus. Pagrindinis minėtos gyvenamosios patalpos nuomininkas jos sutuoktinis D. R. prašo, kad buto nuomos sutartis būtų pakeista jo sutuoktinės V. R.vardu, kadangi pats yra bedarbis ir negauna jokių pajamų. Dokumentų bei mokesčių klausimais rūpinasi jo sutuoktinė V. R.. Už suteiktas komunalines paslaugas bei būsto nuomą pareiškėjas skolų neturi.

**1.3. J. K.** mažesnio ploto gyvenamoji patalpa *(duomenys neskelbiami)*, kurią sudaro 2 kambariai, 38,54 kv. m. bendrojo ploto su atskira virtuve, Klaipėdos miesto savivaldybės tarybos 2012-01-26 sprendimu Nr. T2-11 buvo išnuomota terminuotam laikotarpiui vieneriems metams. Kadangi už suteiktas komunalines paslaugas ir būsto nuomą J. K. vis dar turi skolų, todėl gyvenamąją patalpą *(duomenys neskelbiami)*, siūlome jam išnuomoti terminuotam vienerių metų laikotarpiui, norint patikrinti, kaip nuomininkas toliau vykdys prisiimtus mokestinius įsipareigojimus;

**1.4. N. A.** mažesnio ploto gyvenamoji patalpa *(duomenys neskelbiami)*, kurią sudaro 1 kambarys, 16,57 kv. m. bendrojo ploto su atskira virtuve, Klaipėdos miesto savivaldybės tarybos 2012-01-26 sprendimu Nr. T2-11 buvo išnuomota terminuotam laikotarpiui vieneriems metams. Kadangi nuomininkė skolas mažina ir įsipareigojo per metus laiko apmokėti įsiskolinimą, siūloma savivaldybės gyvenamąją patalpą N. A. išnuomoti terminuotam laikotarpiui vieneriems metams, norint patikrinti, kaip toliau nuomininkė vykdys prisiimtus mokestinius įsipareigojimus.

**1.5. K. P.** gyvenamoji patalpa *(duomenys neskelbiami)*, kurią sudaro 3 kambariai, 62,92 kv. m. bendrojo ploto su atskira virtuve, Klaipėdos miesto savivaldybės tarybos 2011-09-23 sprendimu Nr. T2-293 buvo išnuomota vykdant teismo sprendimą terminuotam laikotarpiui, vieniems metams. Nuomininkas yra pateikęs prašymą dėl mažesnio ploto gyvenamosios patalpos suteikimo ir yra įrašytas į sąrašą. Kadangi už būsto nuomą ir suteiktas komunalines paslaugas K. P. turi skolų ir yra sudaręs skolos grąžinimo grafiką, todėl siekiant kontroliuoti mokėjimus, siūlome savivaldybės gyvenamąją patalpą *(duomenys neskelbiami)*, jam išnuomoti terminuotam vienerių metų laikotarpiui.

**1.6. S. S.** gyvenamoji patalpa *(duomenys neskelbiami)*, kurią sudaro 2 kambariai, 49,95 kv. m. bendrojo ploto su atskira virtuve, Klaipėdos miesto savivaldybės tarybos 2011-10-27 sprendimu Nr. T2-323 buvo išnuomota terminuotam laikotarpiui vieneriems metams. Kadangi nuomininkė skolas mažina ir yra sudariusi skolos grąžinimo grafikus, siūloma S. S. išnuomoti terminuotam laikotarpiui vieneriems metams, siekiant patikrinti, kaip toliau nuomininkė vykdys prisiimtus mokestinius įsipareigojimus.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas, dėl savivaldybės gyvenamųjų patalpų nuomos sutarčių pakeitimo, atnaujinimo ir sudarymo parengtas nustačius, kad savivaldybės gyvenamųjų patalpų nuomininkų ar jų šeimų prašymai pakeisti gyvenamųjų patalpų nuomos sutartis yra pagrįsti ir teisėti. Sprendimo rengimo teisinis pagrindas - Lietuvos Respublikos civilinio kodekso 6.602 straipsnio 1 dalis: „Nuomininko ir jo šeimos narių susitarimu pirminis nuomininkas gali būti pakeistas kitu“, 6.602 straipsnio 2 dalis: „Nuomininko šeimos narių susitarimu nuomininkui mirus gyvenamosios patalpos nuomos sutartis pakeičiama“, 6.582 straipsnio 4 dalimi „Šalys gali atnaujinti gyvenamosios patalpos terminuotą nuomos sutartį sudarydamos naują terminuotą arba neterminuotą nuomos sutartį“.

**Kokių rezultatų laukiama.**

Priimto tarybos sprendimo pagrindu sudaryti naujas, atitinkančias pasikeitusias faktines aplinkybes, savivaldybės gyvenamųjų patalpų nuomos sutartis.

**Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomas lėšų poreikis sprendimo projekto įgyvendinimui nereikalingas.

1. **Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

Socialinio būsto skyriaus vedėja Danguolė Netikšienė